তিনি বলেন, ‘চলতি আউশ মৌসুমে লক্ষ্যমাত্রার চেয়ে ৫ লাখ টন ধান বেশি হয়েছে। যেখানে আমাদের টার্গেট ছিল ২১ লাখ টন, সেখানে উৎপাদন হয়েছে ২৬ লাখ টন ধান। ১৯৯৮ সালের বন্যার পর বিবিসির সংবাদে বলা হয়েছিল, ২ লাখ লোক না খেয়ে মারা যাবে। কিন্তু একজনও মারা যাননি। বরং ২০০০ সালে এফএও বাংলাদেশকে খাদ্যে স্বয়ংসম্পন্ন দেশ হিসেবে স্বীকৃতি দিয়েছে। এমনকি শ্রীলঙ্কায় বাংলাদেশ ৫০ হাজার টন চাল রফতানিও করেছে। আলুসহ নানা জাতের সবজি রফতানি করা হয়েছে।’